HERÄTYKSEN LÄPIMURTO
Evankelista Hermes Falcao Jr.
Viemässä evankeliumia kansoille.
Todista Jumalan ihmeitä.
Koe Jumalan ihmeitä.
www.revivalexplosion.com facebook: revivalexplosion
Radio- ja TV-työ
Brasilia, Suomi, Ranska, Norja, Englanti ja USA
Hei! Olen Hermes Falcao Jr.
Vieressäni istuu hyvä ystäväni Doug Rowland.
Järjestimme hiljattain konferenssin täällä Richmondissa, Virginiassa.
Puhumme siitä, mitä Jumala on tehnyt hänen elämässään ja työssään -
ja seurakunnassa ylipäätään. Tervetuloa! - Kiitos. Tämä on ilo.
Aivan kuten minä, sinäkin rakastat Suomea ja Euroopan maita.
Jumala koskettaa ja innoittaa monia ihmisiä työsi kautta.
Tahdon ensin kysyä, mitä olet tehnyt -
ja miten pitkään olet tehnyt Jumalan valtakunnan työtä.
Lähdimme kansainväliseen työhön viisitoista vuotta sitten.
Aluksi kävimme Keski- ja Etelä-Amerikassa.
Vuonna 2010 Jumala avasi meille Euroopan.
Olemme käyneet Euroopassa. Rakastan Euroopan maita.
Olet käynyt Suomessa ja Norjassa.
Olen käynyt Suomessa. Rakastan suomalaisia.
Tunnen suomalaisia ja norjalaisia. Pohjoismaalaiset ovat upeita.
Odotan innolla, mitä Jumala tekee Suomessa.
Tehtävästäsi huokuu eräs asia, johon pystyn samaistumaan.
Se on hätä sieluista.
Miten seurakunta mielestäsi suhtautuu tavoittavaan työhön?
Panostetaanko siihen laajalla rintamalla -
vai pitäisikö ihmisiä innostaa siihen enemmän?
Kun lähetystyöntekijänä ajattelen lähetystyötä, ajattelen Jeesusta.
Jeesus on suurin lähetystyöntekijä, joka on koskaan elänyt.
Hän jätti taivaan ja tuli maan päälle tavoittamaan, ei vain yhtä, -
vaan väkijoukkoja. Hän tavoittaa ihmisiä yhä.
Suuret kokoussarjat ovat osa työtämme.
On mahtavaa nähdä, miten Jumala tavoittaa kansakuntia.
Seurakunta tarvitsee uudelleen rakkautta ikuisia asioita kohtaan.
Jeesus tuli etsimään ja pelastamaan kadonneita.
Jos meillä on ollut siunaus pelastua, -
meillä on velvollisuus jakaa saamaamme etuoikeutta -
jonkun toisen kanssa.
Suurten kokoussarjojen lisäksi -
innostat kristittyjä ja kutsut heitä mukaan tavoittamaan kadonneita.
Kyllä. Tavoittelemme sadonkorjuuta ja sieluja.
Herättelemme, rakennamme, opetuslapseutamme -
ja rohkaisemme kristittyjä.
Palvelemme köyhiä, hädänalaisia ja rikkinäisiä.
Teemme yhteistyötä kaikkialla johtajien ja pastorien kanssa.
Lähetämme lähetystyöntekijöitä.
Olemme vieneet lähes tuhat ihmistä kanssamme lähetysmatkoille.
Tuhat ihmistä on matkustanut mukananne näinä vuosina.
Siunaus on siinä, että itse menee antavana osapuolena.
Lopulta huomaa, että Jeesus siunaa meitä.
Kun menemme siunaamaan kansakuntaa, Jumala siunaa meitä.
Sinulla on varmasti monia todistuksia siitä, mitä Herra on tehnyt.
Käyt vaarallisissa paikoissa, kuten Hondurasissa.
Kerroit, että siellä tehdään suhteessa eniten murhia maailmassa.
Köyhyysongelma on valtaisa.
Näetkö, että Jumala ojentaa kätensä valtavalla tavalla kohti paikkaa, -
jossa on paljon köyhyyttä ja väkivaltaa?
Miksi Pyhä Henki toimii siellä voimallisesti?
Se on yksinkertaista. Raamatussa sanotaan: -
"missä synti on suureksi tullut, siinä armo on tullut ylenpalttiseksi".
Kun ihmisillä on suuri hätä...
Hondurasissa on maailman suurimmat murhaluvut.
Siellä tehdään suhteessa enemmän murhia -
kuin Afganistanissa, Syyriassa ja Irakissa.
Kukaan ei halua mennä sinne.
Kukaan ei halua mennä vaarallisiin ja likaisiin paikkoihin.
Me tahdomme mennä kaikkeen maailmaan julistamaan evankeliumia -
kaikille luoduille. Sen takia saamme todistaa valtavia ihmeitä.
Ihmisten usko on siellä hyvin raju, aito ja voimallinen.
Siellä ei ole Punaista Ristiä eikä sinistä ristiä.
Heillä on vain Golgatan risti.
Jumala toimii rakkautensa ajamana -
ihmisen uskon mukaisesti. Ihmisillä on epätoivoinen raju usko.
Kerro jokin hyvä todistus, joka rohkaisee ihmisten uskoa.
Jotkut kamppailevat uskonsa ja uskonvaelluksensa kanssa.
He haluavat uskoltaan enemmän. Kerro jotakin, mikä rohkaisee heitä.
Kerron yhden esimerkin.
Olin vaimoni kanssa lähetyskentällä Hondurasissa Juticalpassa v. 2010.
Vaimoni ei ole julistaja. Hän ei tykkää puhua mikkiin eikä puhujapöntössä.
Hänen sydämensä sykkii köyhille, rikkinäisille ja epätoivoisille.
Hän auttaa ihmisiä kylissä. Hänellä on rakastava sydän kärsiviä kohtaan.
Kokoussarja oli lopussa. Vaimoni ei puhu espanjaa.
Eräs nainen tuli eteen huutaen.
Huuto tuli syvältä sydämestä.
Minua pyydettiin rukoilemaan nuoren naisen puolesta.
Lupasin, mutta sitten vaimoni sanoi: "Anna minun mennä."
Nuorella naisella oli sylissään vauva käärittynä vaatteeseen.
Vaimoni pyysi saada vauvan syliinsä.
Hän halusi pitää häntä sylissään.
Hän vain piteli lasta. Hän ei tiennyt, mikä lasta vaivasi.
Hän piteli sitä ja antoi Jumalan rakkauden virrata lapseen.
Hän ei tiennyt, mikä oli tilanne. Vauva heräsi ja alkoi itkeä.
Hän antoi vauvan takaisin äidille.
Vaimoni ei tiennyt, mitä tapahtui.
Hän näki äidin kasvoista, että jotakin hyvää oli tapahtunut.
Lähdimme kokouskentältä.
Kokoussarjan johtaja sai puhelun kokouskentältä eräältä pastorilta.
Vauva, jonka puolesta vaimoni oli rukoillut, oli ollut kuollut.
Jumala herätti hänet kuolleista. Jumalalle ei mikään ole mahdotonta.
Monet luulevat, että täytyy olla väkevä kovaääninen saarnaaja, -
ennen kuin Jumala voi käyttää.
Sinä ja minä tykkäämme saarnata, mutta kaikkia ei ole kutsuttu siihen.
Silti Jumala voi käyttää heitä.
Palvelemisessa tärkeää ei ole mikrofoni eikä puhujapönttö, -
vaan ylitsevuotava Jumalan voitelu elämässä.
Palveleminen on voitelun käyttöönottoa ja Jumalan läsnäoloa.
Kaikkia ei ole kutsuttu julkiseen tehtävään.
Kaikki on kutsuttu palvelemaan. Jokaisella on jotakin annettavaa.
Se on huomattavaa.
Jokainen uskova on Kristuksen todistaja. Saarnaan siitä paljon.
Jotkut ovat lääkäreitä, juristeja tai yrittäjiä, -
mutta heidänkin pitäisi olla Kristuksen todistajia.
Käymme pienellä tauolla. Jatkamme sitten keskustelua.
Olette varmasti saaneet innoitusta sanomasta ja todistuksista.
Myöhemmin rukoilemme puolestanne ja välitämme Jumalan voimaa.
Jatketaan pian.
IHMEET, MERKIT JA TUNNUSTEOT
REVIVAL EXPLOSION -PALVELUTYÖKOULUTUS
Hei! Olen Hermes Falcao Jr. Revival Explosion Ministriesistä.
Tule Revival Explosion Miracle School -kurssille Florøhön Norjaan.
Kurssi koostuu kolmesta päivästä, jotka muuttavat koko elämän.
Kurssi järjestetään 21.―23. maaliskuuta.
Aiheita ovat identiteetti Kristuksessa, parantaminen ja ihmeet tänään, -
läheinen suhde Jumalan kanssa sekä pahat henget ja vapautuminen.
Luennot ovat voimalla täytettyä aikaa Jumalan läsnäolossa.
Saat oppia, tietoa ja Pyhän Hengen vuodatusta.
Kurssi järjestettiin viime vuonna. Osallistujia oli 9 maasta.
Pyhän Hengen läsnäolo ja voima vaikuttivat heihin hyvin paljon.
Kävin Revival Explosion -palvelutyökoulutuksen.
Kokemus oli upea. Se ylitti odotukseni.
Odotin saavani Herralta paljon, mutta kurssi ylitti kaikki odotukseni.
Herra sanoi, että minun täytyy tulla palvelutyökoulutukseen, -
jotta saan saman voitelun. Se muutti elämäni ja työni.
Asuitpa missä tahansa, suosittelen hakemaan täältä voitelua.
Saat Pyhän Hengen latauksen, ihmeitä, merkkejä, tunnustekoja -
ja parantumisia.
Revival Explosion Ministries ― jee!
Se on palavaa. Tule!
Suosittelen tänne tulemista, -
jotta voit kokea samoja asioita ja siunauksia, joita me koimme täällä.
Olemme sisarianne Kristuksessa. Rakastamme sinua. Tule! Siunausta!
Jos voit kuulla, mitä Herra sanoo, -
ota yhteyttä Revival Explosion -järjestöön tai käy sen kotisivuilla.
Sponsoroi kurssille osallistujaa tai ilmoittaudu itse. Kiitos!
Jos olet Euroopassa, tule! Hinta on edullinen.
Lisätietoja saa kotisivuiltamme osoitteesta www.revivalexplosion.com
Lue tiedot, täytä hakulomake ja ilmoittaudu.
Elämäsi muuttuu. Haluan nähdä sinut maaliskuussa.
Jumalan siunausta! Nähdään!
Jatketaan keskustelua.
Olen aika varma, että Dougin sanat siunaavat teitä.
Mainitsit konferenssissamme viisi ryhmää, joita Jeesus tavoittaa.
Jotkut keskittyvät yhteen tavoittamistapaan.
He jäävät jumiin pienryhmään tai siihen, mitä tapaa he käyttävätkin.
Siinä ei ole mitään vikaa, -
mutta kerro viidestä ihmisryhmästä, joita Jeesus tavoittaa.
Jeesus palveli viittä ihmisryhmää. Viisi on armon luku.
Armoa oli siis tarjolla jokaiselle ryhmälle, jota Jeesus palveli.
Salomon temppeliin oli viisi sisäänkäyntiä.
Virkoja on viisi: apostoli, profeetta, evankelista, paimen ja opettaja.
Temppeliin oli viisi sisäänkäyntiä. Jeesus sai haavan viiteen paikkaan.
Viisi on merkittävä luku. Jeesus palveli väkijoukkoa.
Hän tunsi sääliä väkijoukkoa kohtaan ja paransi väkijoukon.
Monet sanovat, ettei Jumala ole kiinnostunut väkijoukoista. Hän on.
Hän toi Israelin lapset ulos Egyptistä. Koko kansa vapautui yhtenä päivänä.
Väkijoukot ovat tärkeitä Jeesukselle.
Hän asetti 70 vanhinta palvelutehtävään.
He olivat Jeesukselle läheisempiä kuin väkijoukko.
Väkijoukko tunsi Hänet parantajana.
Seitsemänkymmentä vanhinta tunsivat Hänet tehtävään asettajana.
Heidän joukossaan oli kaksitoista, jotka olivat Jeesuksen opetuslapsia.
He elivät Hänen kanssaan, tunsivat Hänet ja näkivät asioita, -
joita 70 ja väkijoukko eivät nähneet.
Sitten olivat kolme, Pietari, Jaakob ja Johannes, -
jotka olivat kirkastusvuorella. Juudas ja Tuomas eivät olleet mukana.
He näkivät jotakin, mitä muut 9, 70 tai väkijoukko eivät nähneet.
Sitten Johannes piti päätään Jeesuksen rinnalla.
Hän oli Jeesukselle hyvin rakas.
Voimme päästä niin lähelle Jumalaa kuin haluamme.
Armoa riittää kaikkeen. Ketään ei tuomita.
Jumala siis tahtoo tavoittaa väkijoukkoja, asettaa 70 -
sekä tuoda 12 lähemmäs ja kolme vielä lähemmäs.
Yksi läheinen kuulee Jeesuksen sydämenlyönnit. Sitä tahdomme.
Samalla haluamme tavoittaa väkijoukot.
Monet pitävät suuria kokoussarjoja liian kalliina.
He mittaavat asioita lihallisesti. Olet suurten kokousten julistaja.
Montako kokoussarjaa olet järjestänyt?
Olemme järjestäneet 16 kokoussarjaa. 400 000 on tehnyt uskonratkaisun.
Suuret kokoussarjat auttavat nostamaan seurakunnan profiilia.
Niissä huolehditaan köyhien tarpeista. Ne ravistelevat koko aluetta.
Jotkin alueet ovat katolisia.
Katolisuus on pitänyt niitä tiukasti otteessaan satojen vuosien ajan.
Sille ei ole ollut haastetta henkimaailmassa.
Eräässä paikassa 50 000 ihmistä syntyi uudelleen.
Koko kaupungissa oli vain 5 000 evankelikaalista uskovaa.
Haastetta ei ole ollut. Näimme väkevän sielujen sadonkorjuun.
Tiiminne ravisteli aluetta Jeesukselle.
Siihen panostamme. Tahdomme, että Jumala ravistelee kokonaisia alueita.
Kokoussarja on siemen paikallisseurakuntiin.
Se auttaa hengellisesti pitkäkestoisesti.
Olet vuosien saatossa nähnyt, miten kokoussarja vaikuttaa kaupunkiin, -
seurakuntaan, osallistujiin ja vapaa- ehtoisiin. Se on mullistava, eikö vain?
Väkijoukon sisällä on aina yksilö. Jokainen elämä on arvokas ja kallis.
Sen hintaa ei voi määritellä.
Jeesus maksoi kalliin hinnan.
Hän ei jäänyt taivaaseen. Hän tuli maan päälle ja maksoi kovan hinnan.
Sielun hinta on määräämätön.
Seurakunnan pitäisi siis tukea kokous- sarjoja ja muita tavoittamiskeinoja.
Kokoussarjoja, herätysliikkeitä, raamattukouluja, pienryhmiä, -
ylistystä, seminaareja, konferensseja. Jumala toimii kaikkialla monin tavoin.
Jumalan työ on monimuotoista. - Kristus-ruumis on monimuotoinen!
Rukoilemme nyt. Pyydän Dougia rukoilemaan.
Ensiksi hän nostaa esiin pelastusta ja Jumalan kosketusta kaipaavat.
Uskomme, että Jumala koskettaa voimallaan ja rakkaudellaan.
Doug, johtaisitko meitä rukoukseen?
Pyydän sinua kuuntelemaan ja rukoilemaan.
Hengen maailmassa ja rukouksessa ei ole erottavaa välimatkaa.
Jos olet tosissasi Jumalan suhteen, Jumala on tosissasi sinun suhteesi.
Raamatussa sanotaan, että täytyy uskoa sydämestään -
ja tunnustaa suullaan, niin syntyy uudelleen.
Ellet ole varma taivaaseen pääsystä, ratkaistaan asia nyt.
Lausu tämä rukous: "Herra, Jeesus, tulen luoksesi.
Olet sanonut Sanassasi, että pelastun, jos uskon sydämestäni -
ja tunnustan suullani, että Jeesus Kristus on Jumalan Poika.
Tunnustan, että Jeesus Kristus on Herrani ja Vapahtajani.
Tule sydämeeni. Täytä minut Pyhällä Hengelläsi.
Pese minut pyhällä verelläsi. Kosketa, muuta ja käytä minua.
Anna minun muuttua. Käännän selkäni maailmalle ja synnille.
Herra, Jeesus, seuraan Sinua elämäni kaikkina päivinä.
Kirjoita nimeni Karitsan elämänkirjaan. Kiitos, että pelastat minut nyt.
Olen uudestisyntynyt. Olen saanut anteeksi.
Minut on ostettu Jeesuksen kalliilla verellä. Kiitos pelastuksesta. Aamen."
Iloitsemme hyvästä päätöksestäsi. Elämäsi muuttuu ikihyviksi.
Rukoilisitko kamppailevien uskovien puolesta, että Jeesus koskettaisi?
Toki, mielelläni.
Jos jollakulla katsojalla on rukouspyyntöjä, -
pyydän häntä kohottamaan kätensä kohti taivaita.
Pari vuotta sitten rukoilin Turkissa erään pastorin kanssa.
Eräs henkilö soitti ystävänsä puolesta. He olivat muslimeja.
Naisella oli syöpä, jota ei voinut leikata.
Emme tienneet, miten vakava tilanne oli.
Jeesus ilmestyi musliminaiselle unessa.
Nainen kertoi, että pitkätukkainen hymyilevä mies ilmestyi unessa.
Nainen ojensi kätensä ja tarttui Hänen käteensä.
Hän nukkui sikeästi seuraavat kaksi yötä. Se oli hämmästyttävää.
Hänellä oli ollut kovaa kipua. Hän oli 86-vuotias. Häntä ei voitu leikata.
Hän meni lääkäriin. Lääkäri tutki hänet ja sanoi: -
"Kehossasi ei ole jälkeäkään syövästä."
Lausuimme vain yksikertaisen uskon rukouksen.
Lähetämme parantavan sanan kotiisi tässä hetkessä.
Isä, Jeesuksen nimessä, joka on ylempänä kaikkia nimiä, -
päästämme Kaikkivaltiaan Jumalan Hengen voitelun valloilleen.
Tee se, mihin ihminen ei pysty. Täytä kaikki tarpeet.
Hoida särkyneitä. Täytä kansasi Jumalan elämällä. Paranna sairaat.
Käskemme niveltulehduksen parantua ja masennuksen lähteä.
Nuhtelemme sydänsairauksia.
Julistamme Jumalan rauhaa ja voitelua. Kosketa Henkesi voitelulla.
Isä, kiitämme Sinua siitä Jeesuksen nimessä.
Herra, yksin Sinun on kunnia, kirkkaus ja ylistys.
Kerro meille todistuksesi.
Lähetä meille sähköpostia. Doug, ystäväni, kiva, että olit ohjelmassa.
Ihmiset nauttivat ja tulivat rakennetuiksi sanoistasi.
Uskon, että Jumala kosketti monia. Toivottavasti nähdään pian.
Kiitos, että sain tulla.
Doug Rowlandin haastattelu oli kerrassaan voimallinen.
Oli siunaus kuulla todistus ja nähdä, mitä Herra tekee hänen kauttaan.
Herra toimii monien kautta kaikkialla.
Jumala ei etsi valmiutta vaan halukkuutta.
Jos koit innoitusta, tahdon rohkaista sinua etsimään Herraa hanakasti, -
koska Hän tahtoo käyttää sinua, missä sitten oletkin -
ja millaisia voimia ja kykyjä sinulla sitten onkaan.
Voit olla hyödyllinen työkalu Mestarin kädessä.
Doug todisti vaimostaan. Vaimo ei ole julistaja, -
mutta Herra käytti häntä väkevästi. Hän tahtoo käyttää myös sinua.
Olemme saaneet kirjeitä ja sähköposteja monista maista: -
Virosta, Ruotsista, Suomesta, Israelista, Brasiliasta ja Amerikasta.
Olen iloinen, kun saan palautetta ja kuulen, miten ohjelma on siunannut.
Pitäkää liekki palavana.
Pitäkää rakkaus palavana.
Jumala tässä päivässä ja hetkessä valitsee ihmisiä, lähettää heitä -
ja käyttää heitä voimallisesti Jumalan valtakunnan todistajina.
Tahdon rohkaista teitä osallistumaan kurssillemme.
Kurssi järjestettiin viime vuonna Richmondissa.
Nyt se järjestettiin Norjassa. Vuoden lopussa se järjestetään Brasiliassa.
Osallistujia tulee kaikkialta maailmasta. Se pidetään 8.―14.12.
Laitamme lisätietoja kotisivuillemme pian.
Tule kanssamme sinne. Siellä vuodatusta jaetaan ja aktivoidaan.
Jumala toimii voimallisesti.
Kurssin päätteeksi järjestetään herätyskonferenssi.
Voitte palvella kanssamme, rukoilla ihmisten puolesta -
ja nähdä, miten Jumalan voima toimii.
Monet ovat olleet mukana. Todistukset ovat mahtavia.
Herra voimauttaa seurakuntaa ja kansaansa uudelle tasolle -
Herran vallassa, läsnäolossa, voitelussa, voimassa -
ja Pyhä Hengen läheisyydessä.
Ollaan yhteydessä. Jos sinulla on rukouspyyntöjä, -
kirjoita meille sähköpostilla rukousaiheesi.
Kirjoita sähköpostia osoitteeseen.
Rukoilemme puolestasi ja vastaamme sinulle mielellämme.
Kiitos kaikista palautteista.
Rakastamme sinua. Toivottavasti näemme kurssilla, kokouksessa -
tai tämän ohjelman parissa. Siunausta!
Rukoilen, että näkemäsi ja kuulemasi innoitti sinua.
Siunausta! Rakastamme teitä.
HERÄTYKSEN LÄPIMURTO
Evankelista Hermes Falcao Jr.
Viemässä evankeliumia kansoille.
Todista Jumalan ihmeitä.
Koe Jumalan ihmeitä.
www.revivalexplosion.com facebook: revivalexplosion
Radio- ja TV-työ
Brasilia, Suomi, Ranska, Norja, Englanti ja USA
Suomennos: Marianne Tenetz